OpenLLM-France/wikimedia huggingface dataset:
# Neil Taylor

Neil John Taylor (nascut el 7 de febrer de 1989) és un exjugador professional de futbol gal·lès que jugava com a defensa. Va ser internacional per l'equip nacional gal·lés.
Es va formar al Manchester City FC, va començar la seva carrera amb el Wrexham AFC el 2007 i es va traslladar al Swansea City AFC per 150.000 lliures el 2010, i va jugar 179 partits amb els Swans. Es va unir a l'Aston Villa FC el gener de 2017 com a part d'un intercanvi per Jordan Ayew, i va jugar-hi 103 partits en total. Després de ser alliberat, va signar pel Middlesbrough FC el novembre de 2021, on va jugar l'última temporada de la seva carrera.
Taylor va fer el seu debut internacional absolut amb la selecció de futbol de Gal·les el 2010, i va jugar-hi 43 partits fins al 2019. Va formar part de la seva plantilla que va arribar a les semifinals a la UEFA Euro 2016, i també va representar el Regne Unit als Jocs Olímpics de 2012 a casa seva. Nascut de mare bengalí de Kolkata, forma part d'un nombre relativament reduït d'asiàtics britànicss del futbol professional.

## Referències

* ↑ Din, Tusdiq. «Why is Swansea's Neil Taylor the only British Asian in the Premier League?». Daily Mirror, 13-11-2015.
# Neila

Neila és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 242 | 244 | 210 | 235 |
# Naizin

Naizin (en bretó Neizin) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.644 habitants.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | - | - | - | - | 2020 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | 1989 | - | - | - | - | 2310 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 2621 | - | - | - | 2230 | 2238 | 2087 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2026 | 1887 | 1734 | 1635 | 1512 | 1524 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Gérard Corrignan | |

## Referències

* ↑ Naizin al web de l'Insee
# Naja annulifera

Naja annulifera (Cobra anellada), també coneguda com a Cobra nassuda (de l'anglès "snouted cobra"), és una espècie de serp del gènere Naja, de la família Elapidae.

## Troballa i distribució

La serp va ser descrita per primera vegada pel naturalista alemany Peters l'any 1854, i es pot trobar als següents països africans: Botswana, Malaui, Moçambic, Sud-àfrica, Eswatini, Zàmbia i Zimbàbue.

## Hàbitat i característiques

Es tracta d'una espècie de serp verinosa i de comportament agressiu que habita en la sabana i en zones semi-rocoses; aquesta cobra s'alimenta d'amfibis, petits mamífers, aus i ous.

## Verí

Totes les espècies del gènere Naja son capaces de matar una persona. Tanmateix com aquesta espècie, moltes compten amb potent verí neurotòxic, que ataca el sistema nerviós causant paràlisi. Aquesta n'és una altament verinosa amb una DL50 (dosi letal 50%) de 1,98 mg/kg. Les neurotoxines poden afectar la respiració i si el cas no és tractat (molt) possiblement causaria una parada respiratòria i en conseqüència, la mort. Els primers símptomes inclouen dolor i inflamacions normalment contundents.
Les víctimes normalment són mossegades a la part baixa de la cama i quan és de nit.
# Neptú

«Neptú» té aquests significats:
* En la mitologia romana, Neptú és el déu dels mars i dels terratrèmols
* En astronomia, Neptú és el vuitè planeta del sistema solar, segons la seua proximitat al Sol
* R-360 Neptun, míssil de creuer antivaixell de la Marina d'Ucraïna
# Nikos Makhlàs

Nikos Makhlàs (grec modern Νίκος Μαχλάς) (Iràklio, Creta, 16 de juny del 1973) és un exfutbolista grec.

## Trajectòria

Jugà sis temporades a l'OFI Creta abans de jugar al futbol neerlandès, primer al Vitesse Arnhem i després a l'Ajax Amsterdam. Al Vitesse, amb 34 gols en 32 partits fou Bota d'Or europea la temporada 1997-98. El 2002 signà pel Sevilla FC, cedit, i la temporada següent retornà a Grècia, al Iraklis FC i de nou a l'OFI Creta. El 2006 fitxà per l'APOEL FC xipriota.
Jugà 60 partits amb la selecció grega de futbol, amb la qual marcà 14 gols, un d'ells el crucial que marcà a Rússia i que portà a la seva selecció a la Copa del Món del 1994.

## Referències

* ↑ Vídeo a youtube
# Nikos Panagiotu

Nikos Panagiotu (grec: Νίκος Παναγιώτου) és un exfutbolista xipriota de la dècada de 1990.
Fou 74 cops internacional amb la selecció xipriota.
Pel que fa a clubs, fou jugador, entre d'altres, de l'Anorthosis Famagusta.
Trajectòria com a entrenador:
* 2009: ASIL
* 2009-2011: Anorthosis (futbol base)
* 2011-2013: Xipre U-17
* 2013-2014: Ermis Aradippou
* 2014-2015: Nea Salamina
* 2015-2017: Ermis Aradippou
* 2018: Aris Limassol

## Referències

* ↑ Perfil a eu-football.info
* ↑ Nikos Panagiotu a National-Football-Teams.com (anglès)
# Netball

El netball és un esport femení, similar al corfbol neerlandès i emparentat amb el bàsquet.
Es juga en un camp de 30 metres de llarg per 15 metres d'ample, dividit en tres parts iguals, amb dues cistelles en els extrems penjades d'un pal. Hi ha set jugadores que només es poden moure en zones determinades i no poden moure's amb la pilota a les mans; per progressar cap a la cistella contrària s'han de realitzar una sèrie de passis fins que la pilota li sigui lliurada a la tiradora, que serà la que haurà d'encistellar.
Els equips s'organitzen amb set jugadores que tenen les següents posicions:
* portera (GK)
* defensa de meta (GD)
* aler defensa (WD)
* base (C)
* atacant (GA)
* aler atacant (WA)
* tiradora (GS).
El partit es divideix en 5 parts de 15 minuts cada una. No es pot mantenir la pilota a les mans més de 3 segons ni moure's del lloc; només s'han de realitzar passis, excepte l'atacant i la tiradora, que són les úniques jugadores que poden encistellar.
És un esport conegut i practicat principalment a Europa. Un dels personatges populars que practiquen el netball és l'actriu britànica Emma Watson.

## Història
### Enllaços a bàsquet

Les seves arrels provenen del bàsquet. El bàsquet va ser publicat en 1891 per James Naismith per als seus alumnes a l'Escola de Treballadors Cristians (més tard anomenat el YMCA). Les mestres tenien curiositat i es va començar a formular una nova versió per a les nenes. Els vestits de les dones en aquest moment havien obstaculitzat de manera efectiva l'execució d'importants moviments de bàsquet com el degoteig i el funcionament, per la qual cosa el joc va haver de ser modificat per donar cabuda a aquestes restriccions. Va néixer degut a l'interès de la dona pel basquet.

## Enllaços externs

* Federació Internacional de Netball (anglès)
Viccionari
# Nashville (desambiguació)

«Nashville» té aquests significats:
* Nashville, capital de l'Estat de Tennessee als Estats Units d'Amèrica
* Nashville (Arkansas), població dels Estats Units a l'estat d'Arkansas
* Nashville (Carolina del Nord)
* Nashville (Geòrgia)
* Nashville (Illinois)
* Nashville (Indiana)
* Nashville (Kansas)
* Nashville (Ohio)
* Nashville (Tennessee)
* Nashville Predators, equip professional d'hoquei sobre gel de la ciutat de Nashville (Tennessee, Estats Units)
* Nashville (pel·lícula)
* Nashville (sèrie de televisió)
# Nathalie Santamaria

Nathalie Santamaria és una cantant francesa nascuda a Ajaccio, Corse-du-Sud, l'any 1973. Fou la representant de França al Festival de la Cançó d'Eurovisió 1995.

## Biografia

Nathalie Santamaria va estudiar musicologia (piano i cant) al Conservatori Nacional de Niça.

### Festival de la Cançó d'Eurovisió 1995

El 1995, Nathalie Santamaria va ser escollida internament per France Télévision per representar França al Festival d'Eurovisió amb el títol Il me donne rendez-vous. Aquesta cançó tracta de les successives trobades d'una jove amb el seu amant.
El 13 de maig de 1995, al Point Theatre de Dublín (Irlanda), durant el 40è Festival de la Cançó d'Eurovisió, Nathalie va interpretar Il me donne rendez-vous íntegrament en francès. Per primera vegada, Nathalie cantava en un gran escenari davant del públic.
Nathalie va acabar en 4a posició de 23 participants amb 94 punts i obtingué un dels millors resultats de França. Tot i que va aconseguir una bona classificació, igualant la 4a posició de Patrick Fiori a Eurovisió 1993, Santamaria no va aconseguir l'èxit esperat després de la competició.

## Discografia

* 1995: Il me donne rendez-vous (CD single 2 temes - Eurovisió 1995)
* 1997: Entre rêve et réalités (àlbum)

## Referències

* ↑ «France in 1995». esctoday.com. [Consulta: 20 avril 2010].
* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 80-81. ISBN 84-607-4162-1.
# Navadurga

Navadurga (en sànscrit:नवदुर्गा, navadurgā, "nou Durga") és la manifestació de la deessa Durga en nou formes diferents.
Aquestes nou formes són:
* Brahmachāriṇī (la cèlibe)
* Chandraghaṇṭā (campana lunar)
* Kālarātrī (nit fosca)
* Kātyāyanī (descendent de Kātyāyana i aquest descendent del savi Kati, fill de Vishuá Mitra)
* Kuṣmāṇḍā (‘carbassa’)
* Mahāgaurī (gran daurada)
* Śailaputrī (filla de les muntanyes Shaila, els Himalayas).
* Siddhi Dātrī (donadora de perfecció)
* Skanda Mātā (mare de Skanda).
Les deesses Navadurga s'adoren juntes a la tardor, durant el festival Navaratri (‘nou nits'), un període de festivitats d'acord amb el calendari hindú.

## Formes de manifestació

Durga, la deessa mare dels hindús i una forma de Deví i Shakti, es creu que es manifesta de diverses formes. Navadurga seria l'aspecte més sagrat de la deessa. D'acord amb la tradició hinduista, hi ha tres formes en què Durga es manifesta: Mahasaraswati, Mahalakshmi i Mahakali, que són energies actives (shakti) dels déus Brama, Vixnú i Xiva respectivament (sense els seus consorts, aquests déus perdrien tot poder i no podrien ni tan sols aixecar un dit). Aquestes tres formes de Durga es manifesten en dues formes cadascuna, i així sorgeixen les nou encarnacions, que col·lectivament reben el nom de Navadurga (que significa Nou deesses Durga).
A Índia, Navadurga és la kula devata (‘deïtat familiar’) de molts GSB (Gauda Saraswata Bráhmanas), en els estats indis de Goa i Majarashtra. Hi ha molts temples de les Navadurga en Goa, tals com:
* Madkiam
* Kundaim
* Pale
* Poingueinim
* Borim
* Adkolna (Siddheshwar)
* Surla
* Redi
* Vengurla

## Notes

* ↑ Svami Jagadishvarananda (trad.): Shri Shri Chandi (pàg. 27, en bengalí), Calcuta: Udbodhan, Shri Ramkrishna Math.

## Referències

* Dallapiccola, Anna: Dictionary of hindu lore and legend, ISBN 0-500-51088-1.
# Ndaus

Els ndau són un grup ètnic de Moçambic a les regions de Manica i Sofala al centre del país.
Els seus ancestres foren guerrers de Swaziland que es van casar amb la població local formada principalment pels manika, barwe i tewe. El ndau estan dividits en subgrups especialment a la província de Sofala.
Només parcialment poden ser considerats part del grup lingüístic shona. La llengua ndau es parla als districtes del sud de la província de Sofala, a zones de la província d'Inhambane i als districtes de Chipinge i Chimanimani a Zimbàbue. Els parlants de la llengua a Moçambic són uns 600.000.
Els ndau van donar suport a la Renamo (1977-1992). A Zimbàbue els ndau donaren suport a Ndabaningi Sithole, líder del ZANU (Ndonga).

## Referències

* ↑ Ndaus a The Joshua Project
# No tengas miedo

No tengas miedo és una pel·lícula dramàtica de cinema espanyola dirigida per Montxo Armendáriz.

## Argument

Silvia és una jove marcada per una fosca infància. Amb 25 anys acabats de complir decideix refer la seva vida i enfrontar-se a les persones, sentiments i emocions que la mantenen lligada al passat. I en la seva lluita contra l'adversitat, contra si mateixa, anirà aprenent a controlar les seves pors i a convertir-se en una dona adulta, propietària dels seus actes.

## Fitxa artística

    Actors principals:
* Michelle Jenner: Silvia
* Lluís Homar: pare de Silvia
* Belén Rueda: mare de Silvia
* Núria Gago: Maite
* Rubén Ochandiano: Toni
* Cristina Plazas: psicòloga
* Javier Pereira: Víctor
    Actors secundaris:
* Irantzu Erro: Silvia (14 anys)
* Ainhoa Quintana: Maite (14 anys)
* Irene Cervantes : Silvia (7 anys)
* Maider Sales: Maite (7 anys)
* Tomás del Estal: testimoniatge Miguel
* Ainhoa Cantero: testimoniatge Ángela
* Baladre Calvo: testimoniatge Ester
* Ramón Pujol: testimoniatge Rafa
* Beatriz Murcia: testimoniatge Sara
* Virgínia Cervera: testimoniatge Rosa
* Álex Pastor: Jorge
* Mikel Tello: pare Maite
* Emi Ecay: mare Maite
* Montse Zabalza: secretària
* Miguel Munárriz: doctor
* Pablo Salaberri: professor
* Juan Francisco Rodríguez: taxista
* Juan Sansegundo: escombriaire 1
* Eduardo Simón: escombriaire 2
* Asun Abad: venedora

## Premis i nominacions
### Premis Goya

| Any | Categoria | Persona | Resultat |
| 2012 | Millor actriu revelació | Michelle Jenner |

## Referències

* ↑ «Equip artístic». Arxivat de l'original el 2011-11-26. [Consulta: 22 novembre 2015].

## Enllaços externs

* Pàgina oficial
# Noa Dihing

Noa Dihing és un riu d'Assam.
Neix a les muntanyes Singpho i corre en direcció oest i després nord, fins a desaiguar al Brahmaputra a l'est de Sadiya. Part del seu recorregut és per zones de jungla amb algunes poblacions menors. Hi naveguen bots de fins a 4 tones.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# No Way To Treat A Lady

«No Way To Treat A Lady» té aquests significats:
* No Way To Treat A Lady (novel·la), novel·la de 1964 escrita per William Goldman
* No Way To Treat A Lady (pel·lícula), pel·lícula de 1968 dirigida per Jack Smight
* No Way To Treat A Lady (musical), musical de 1996 amb llibret, lletres i música de Douglas J. Cohen
# Nikola Ilievski

Nikola Ilievski (Skopje, Macedònia del Nord, 16 de desembre del 1954) és un entrenador i exjugador de futbol macedoni. Actualment és l'entrenador del FK Vardar.
Durant la seva etapa com a jugador, va defensar la samarreta del FK Ohrid, el FK Vardar, el FK Rabotnički, el FK Priština i el FK Radnički Pirot a la Lliga iugoslava, i del Kastoria F.C. a la Lliga grega.
Un cop es va retirar com a jugador, es va treure el títol d'entrenador a la Facultat de Cultura Física de la Universitat de Belgrad, començant així la seva etapa d'entrenador. Ha estat entrenador de la selecció de futbol de Macedònia del Nord durant els anys 2002-2003, així com del FK Pobeda, on va classificar a l'equip per a la Copa de la UEFA en guanyar la Copa i va guanyar la Lliga de Macedònia del Nord l'any 2003-2004.

## Palmarès

Com a entrenador:
* FK Pobeda
** Lliga de Macedònia (1): 2003-04
** Copa de Macedònia (1): 2001-02

## Referències

* ↑ Фудбалскиот клуб Охрид е еден од најстарите во Македонија формиран во далечната 1921 година Arxivat 2016-03-03 a Wayback Machine. at Utrinski Vesnik
* ↑ Stats from Yugoslav Leagues Arxivat 2012-04-02 a Wayback Machine. at B92 (copy of zerodic data)
* 1 2 Nikola Ilievski Arxivat 2012-04-25 a Wayback Machine. at Utipia Turk
* ↑ «Ilievski to open Macedonia account». UEFA, 05-03-2002. [Consulta: 11 gener 2011].
* ↑ «Ilievski back at Pobeda». UEFA, 06-01-2004. [Consulta: 11 gener 2011].
* ↑ «Ilievski puts family first». UEFA, 07-06-2004. [Consulta: 11 gener 2011].

## Enllaços externs

* Nikola Ilievski at Worldfootball
# Noheji

Noheji (野辺地町; Noheji-machi) és un poble del Japó situat a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Ninurtanadinxumi

Ninurtanadinxumi o Ninurta-nādin-šumi va ser rei de Babilònia, el tercer de la Segona dinastia d'Isin, IV dinastia de Babilònia. Va regnar aproximadament de l'any 1132 aC al 1126 aC i va ser contemporani del rei d'Assíria Aixurreixixi I.
Va ser successor d'Ittimardukbalatu amb el que no se sap quina relació de parentiu tenia. Va tenir un regnat curt d'uns sis o set anys i el va succeir Nabukudirriusur I (Nabucodonosor I o Nabuixadrezzar I).
Durant el seu regnat es van reproduir les lluites a Arbela.

## Referències

* ↑ Brinkman, J.A. A political history of post-Kassite Babylonia 1158-722 B.C.. Roma: Pontificium Institutum Biblicum, 1968, p. 98-100.
# Nintu

Nintu, coneguda també amb els noms de Nintí o Mami.
Se la considera la deessa mare principal de la ciutat sumèria de Keshi. Estava casada amb Shulpara, o de vegades amb An. Va participar en la creació de la humanitat: va agafar la sang i la carn d'un déu sacrificat, la va barrejar amb argila i la va col·locar en catorze motlles, set per a les dones i set per als homes. Després, va esperar nou mesos fins que va néixer la primera generació. Aquest mite s'explica al poema èpic anomenat Atrahasis.

## Referències

* ↑ Meagher, Robert E. The Meaning of Helen: In Search of an Ancient Icon (en anglès). Bolchazy-Carducci Publishers, 2002, p. 153. ISBN 978-0-86516-510-6.
* ↑ Rodin, Therese «The world of the Sumerian mother goddess : an interpretation of her myths». Acta Universitatis Upsaliensis, Historia Religionum, 2014.

## Enllaços externs

* Déus sumeris
# Nombre 147

El nombre 147 (CXLVII) és el nombre natural que segueix el nombre 146 i precedeix el nombre 148. La seva representació binària és 10010011, la representació octal 223 i l'hexadecimal 93. La seva factorització en nombres primers és 3×7²; altres factoritzacions són 1×147 = 3×49 = 7×21; és un nombre 3-gairebé primer: 7 × 3 × 7 = 147.

## Referències

* ↑ «Number 147: mathematical and symbolic properties | Crazy Numbers». [Consulta: 26 juliol 2021].
# Museu d'Antiguitats d'Aruba

El Museu d'Antiguitats d'Aruba (en papiament: Museo di Antiguedad Aruba) és un museu localitzat a la ciutat d'Oranjestad, la capital del país autònom i illa caribenya d'Aruba.
El museu està dedicat a promoure la cultura i l'herència dels avantpassats de l'illa. El museu funciona des de l'any 1994, és popular entre els turistes locals i estrangers. L'edifici on es troba el museu data del segle xvii, amb una gran col·lecció i un mínim de 23 sales d'exposició.

## Referències

* ↑ «Diari d'Aruba». Arxivat de l'original el 2015-10-04. [Consulta: 31 març 2013].
* ↑ «Web institucional». Arxivat de l'original el 2016-03-03. [Consulta: 31 març 2013].
* ↑ Alofs, L. The Aruba Heritage Report. Aruba National Commission for Unesco, 2003 [Consulta: 31 març 2013]. Arxivat 2021-05-03 a Wayback Machine.
# Oenanthe

«Oenanthe» té aquests significats:
* Biologia:
** Oenanthe (ocell), gènere d'ocells anomenats còlits
** Oenanthe (planta), gènere de plantes apiàcies, anomenades felandri
* Persones:
** Oenante (Oenanthe) una dona noble d'Egipte al segle iii.
# Novellana

Novellana (Nuviana en asturià) és una parròquia del concejo de Cudillero, al Principat d'Astúries (Espanya). Alberga una població de 218 habitants (INE 2009) en 36 habitatges.
Està situada a l'oest del municipi. Limita al nord amb el mar Cantàbric; a l'est, amb la parròquia de Soto de Luiña; al sud, amb el concejo de Valdés, concretament, amb la parròquia de Arcallana; i a l'oest, amb la parròquia de Ballota.

## Poblacions

Segons el nomenclátor de 2009 la parròquia està formada per les poblacions de:
* Castañeras (lloc: 12 habitants.
* Novellana (Nuviana en asturià) (lloc): 101 habitants.
* Resiellas (casería): 2 habitants.

## Referències

* 1 2 Nomenclátor.
* Sociedad Asturiana de Estudios Económicos e Industriales. «Nomenclátor de entidades de población de Asturias 2008». [Consulta: 13 agost 2010]. Sociedad Asturiana de Estudios Económicos e Industriales. «Nomenclátor de entidades de población de Asturias 2008». [Consulta: 13 agost 2010].
# Gigiën

Gighen o Gigiën (o Kuala Gigiën) fou una federació d'estats natius vassalls del sultà d'Atjeh i després d'Països Baixos, situada a la costa nord-est de Sumatra.
La seva bandera era vermella, i portava dues espases blanques creuades amb la punta cap al vol, i sobre una mitja lluna blanca amb les puntes cap dalt.
Estats de la federació:
* Kemangan (el territori fraccionat en dues parts)
* Soewit Sama Indra
* Kemala
* Pinang (el territori fraccionat en dues parts)
* Paleuh
* Gloempeng Pajöng

## Referències

* A. Flicher, Les Etats princiers des Indes néerlandaises (historiques et emblèmes), Dreux 2009
# Llista d'alcaldes de Cardedeu

Llista d'alcaldes de Cardedeu:
* Ignasi Canut i Ferrer (1895-1901)
* Domènec Vila i Ferrés (1901-1902)
* Jaume Riera i Gual (1902-1906)
* Gabriel Alsina i Borrell (1906-1910)
* Manuel Torruella i Basses (1910-1914)
* Joan Alsina i Masip (1914-1923)
* Josep Malla i Guarda (1923-1924)
* Salvador Clavell i Serra (1924-1926)
* Joan Codina i Terradas (1926-1927)
* Josep Senesteva i Anglès (1927-1929)
* Josep Gesa i Bellavista (1929-1930)
* Joan Alsina i Masip (1930-1931)
* Marià Casanovas i Fortuny (1931-1935)
* Marcel·lí Bosch i Massuet (1936-1938)
* Salvador Arquer i Esteva (1939-1947)
* Pere Clusellas i Casamiquela (1947-1949)
* Josep Casademunt i Ribalta (1949-1962)
* Jaume Viader i Roger (1962-1968)
* Josep Mas i Jordà (1968-1974)
* Jaume Viure i Ninou (1974-1979)
* Ramon Comas i Duran (1979-1995)
* Cristina Viader i Anfrons (1995-2003)
* Joaquim Om i Tubau (2003-2005)
* Montserrat Cots i Àlvarez (2005-2007)
* Joan Masferrer i Sala (2007-2008)
* Calamanda Vila i Borralleras (2008-2015)
* Enric Olivé i Manté (2015-2023)
* Josep Quesada (2023-actualitat)

## Enllaços externs

* Diccionari biogràfic d'alcaldes i alcaldesses del Vallès Oriental, del Museu de Granollers, amb les biografies dels alcaldes
# Litoria micromembrana

Litoria micromembrana és una espècie de granota del gènere Litoria de la família dels hílids. Originària d'Indonèsia i Papua Nova Guinea.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Litoria multiplica

Litoria multiplica és una espècie de granota del gènere Litoria i de la família dels hílids. És endèmica de Papua Nova Guinea. Els seus hàbitats naturals inclouen montans secs, rius i zones prèviament boscoses ara molt degradades està amenaçada per la destrucció del seu hàbitat natural.

## Referències

* 1 2 «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Litoria mucro

Litoria mucro és una espècie de granota que viu a Papua Nova Guinea.
Està amenaçada d'extinció per la pèrdua del seu hàbitat natural.

## Referències

* Richards, S., Menzies, J. & Günther, R. 2004. Litoria mucro. Llista Vermella d'Espècies Amenaçades de la UICN 2006. Consulta: 29 d'abril del 2008.
# Limnonectes rhacoda

Limnonectes rhacoda és una espècie de granota que viu a Indonèsia i, possiblement també, a Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Limnonectes rhacoda. Llista Vermella d'Espècies Amenaçades de la UICN 2006. Consulta: 18 d'abril del 2008.
# Limnonectes tweediei

Limnonectes tweediei és una espècie de granota que viu a Indonèsia, Malàisia i, possiblement també, a Tailàndia.
Està amenaçada d'extinció per la pèrdua del seu hàbitat natural.

## Referències

* Yaakob, N., Tzi Ming, L. & Iskandar, D. 2004. Limnonectes tweediei. Llista Vermella d'Espècies Amenaçades de la UICN 2006. Consulta: 18 d'abril del 2008.
# Llera (Badajoz)

Llera és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].